पाएं अपने शहर की ताज़ा ख़बरें और फ्री ई-पेपरडाउनलोड करें
रांझी थाना क्षेत्र स्थित मुंडी टोरिया में रहने वाला एक 35 वर्षीय युवक 29 अप्रैल की रात बाइक लेकर अपने साथी की बारात में गया था। वहाँ से लौटते समय वह सड़क हादसे में घायल हो गया था। हादसे के बाद वह और उसका साथी सीधे अपने घर पहुँचे और घर पर ही रहकर इलाज करा रहे थे।
शुक्रवार की रात अचानक उसकी तबियत बिगड़ने पर परिजन उसे विक्टोरिया अस्पताल लेकर पहुँचे जहाँ उसकी मौत हो गयी। सूचना पर मर्ग कायम कर पुलिस प्रकरण की जाँच में जुटी है।
पुलिस के अनुसार मुंडी टोरिया निवासी श्रीमती राधा गोंटिया ने पुलिस को सूचना देकर बताया कि उसका बेटा अनिल गोंटिया विगत 29 अप्रैल को अपने साथी ब्रजेश चौधरी की बारात में शामिल होने के िलए बाइक लेकर अपने एक साथी के साथ घर से निकला था। पुलिस के अनुसार अनिल व उसका साथी बारात से लौट रहे थे रास्ते में सड़क हादसे का शिकार हो गए थे। अनिल व उसके साथी को हाथ, पैर व सिर में चोट लगी थी और दोनों अपने-अपने घर चले गये थे। अनिल घर पर रहकर अपना इलाज करा रहा था।
शुक्रवार की रात अचानक उसकी तबियत बिगड़ी और वह बेहोश हो गया था। इसकी सूचना अनिल की पत्नी ने अपने भाई को दी। उसके बाद परिजन अनिल को इलाज के लिए विक्टोरिया अस्पताल लेकर पहुँचे जहाँ रात डेढ़ बजे के करीब चिकित्सकों ने उसे मृत घोषित कर दिया। सूचना मिलने पर पुलिस ने मर्ग कायम कर घटना के कारणों का पता लगाने जाँच शुरू की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn